**Formandens beretning ved Gadstrup Idrætsforenings Generalforsamling den 20. marts 2014**

**Velkommen**

Velkommen til generalforsamling. Nu er det blevet tid til at gøre status for afdelingernes og hovedforeningens arbejde i 2013, som har været en noget mere roligt i forhold til året før, hvor vi havde 100 års jubilæum.

**GIF – Hovedforening - 2013**

Der har været afholdt 6 bestyrelsesmøder plus et møde i fællesskab med Ramsøhallen om den borgerundersøgelse, vi afholdte i fællesskab. Mere om det under punktet om haludvidelsen. Gif´s Venner har valgt at forlade Hovedforeningen, men til gengæld er Billard kommet til.

I efteråret uddelte Hovedforeningen 15.000 kr til henholdsvis Fodbold og Gymnastik til deres børne- og ungearbejde. Pengene var doneret med dette klare formål.

**Idrætsfest**

Sidste år gjorder foreningen god figur under den årlige idrætsfest arrangeret af Roskilde Kommune og Idrætsunionen i fællesskab. Ynglinge Mix fra TeamGym blev hædret for deres danske mesterskab og deltagelse i de nordiske. Samtidig modtog Benjamin Juul Johansen også Dagbladets ungdomspokal.

**Erfa-gruppe**

Den lokale Erfagruppe for flerstrengende idrætsforeninger er mødtes 2 gange. Emnerne har igen spændt vidt fra forsikringer over sund mad i cafeterier til skolereform, afholdelse af valgmøder og momsregistreringer. Selvom vi måske ikke direkte kan sige hvad der kom med hjem er det til stor inspiration at høre hvordan udfordringerne takles i andre foreninger. GIF hører til en af de mere ”løse” hovedforeninger

**Haludvidelsen**

I foråret valgte TeamGym at gå sammen med 3 af de andre gymnastikforeninger i Roskilde og satse på en fremtid her i et nyt fremtidigt springcenter.

Det betød, at den planlagte udbygning af Ramsøhallen nu skulle tilpasses de fremtidige afdelinger og den forventede fremtidige efterspørgsel. Idrætsforeningen gennemførte i foråret en undersøgelse af afdelingernes behov for lokaler nu og hvad de anslog ville være deres behov i 2023. Idrætsforeningen og Ramsøhallen hyrede DGI huse og Haller til at stå for en borgerundersøgelse, hvor afdelingerne omdelte en flyer til alle husstande i postnr. 4621. Derudover blev de ældste elever fra 7-9 kl. inddraget med deres eget skema.

Den 2. oktober afholdte vi en workshop i Ramsøhallen, hvor DGI Huse og Haller fremlagde resultatet af spørgeskemaundersøgelsen. Der kom mange ønsker frem – men gennemgående var det, at udvidelsen skulle være noget fleksibelt, som nemt kan tilpasses ændrede behov. Ud fra svarende ønskes der også et øget samarbejde l med erhvervslivet samt at Ramsøhallen bliver områdets fast samlingspunkt.

1. **Udviklingen i medlemmer**

Tallene er hentet fra afdelingernes indberetning til DGI.

I år har det været vanskeligt at få de helt rigtige medlemstal. Ifølge den koordinerede indberetning tælles medlemmer med, hvis de har været medlem

I 9 mdr det sidste år. Det giver nogen forskel til tidligere år, og det er også svært at tælle og sammenligne, når det ikke bliver gjort ens fra år til år.

Men hvis vi ser på tallene – så er det kun medlemtallende i motionscentret, der er koorigerret til aktive pr. 1. januar 2014.

Der er er sket en lille tilgang i badminton, en mindre nedgang i begge gymnastikafdelinger samt fodbold, mens motionscenter og især Crossfit/ketlebell er gået frem. Alt i alt er mellemstallet gået fra 1555 til 1528. Derudover er det så kommet 12 medlemmer fra billard, så året ender på 1540 medlemmer.

Før har vi kunnet trække data fra DGI på fordelingen af medlemmer på aldersgrupper og køn, men hovedforeningen har ikke mere adgang til de data, derfor er det ikke muligt at se på den fordeling på tværs i år.

1. **Hvordan er det gået i afdelingerne**

**Badminton**

Der har været afholdt et succesfuldt klubmesterskab med 30 deltagere. Der er nu 3 turneringshold. Der er købt nye net, nyt fugtskab og trøjer til tuneringsholdene.

**Fodbold**

Årets har budt på et væld af aktiviteter, bl.a. Gadstrup Dagli Brugsen Cup, DGI Fastelavnsstævne, Pinsecup, Tur til Hamborg, Landskampstur, Gadstrup Fodbolddag, Besøg af Pigeraketten og ikke vores afsluttende Juleafslutning. Vi har haft vores sædvanlige andel i Halfesten og Festival med vores pantbod. Mange af disse vender selvfølgelig tilbage i år. Desuden planlægger vi afholder et MINI-VM.

Gennem året har vi arbejdet meget med emnet Frivillig, og har i bestyrelsen udpeget en Frivilligansvarlig. Der er bl.a. lavet et Frivilliglotteri, hvor vi netop har trukket lod om en masse sponsorpræmier til de unge som har hjulpet os, med at sidde ved f.eks. dommerbord, dømme kampe og være hjælpere ved de forskellige aktiviteter. Vi har også brugt meget energi på Senior og Pigefodbold. Om det bærer frugt må tiden vise.

Økonomisk kom vi nogenlunde igennem året. Vi har valgt at bruge lidt penge på forskellige ture, tiltag og ting. Der har været stor omsætning i Cafeteriet grundet de mange aktiviteter i fodbold og de andre afdelinger.

**Gadstrup Gymnastik**

2013 har været et travlt og godt år præget af masser af aktivitet. De sædvanlige hold har været i gang, og hertil kommer minisport for de 5-6 årige.

Juniorpigerne fik en guldmedalje i 5. division, og seniorpigerne endte på en samlet 9. plads. Krocketspillerne fik bronze til landsmesterskab for par. Herudover arrangerede krocket-afdelingen et fint stævne i maj måned. Kettlebell-udøverne havde stor succes til DM, hvor Lars Nørredal vandt guld. Dorrit Dilling-Hansen og Maria Ihle Sørensen vandt begge sølv, og Rikke Hart hjemtog en flot 4. plads. Ved Kettlebell Summer Festival vandt Lars Nørredal, Dorrit Dilling-Hansen og Frank Roslyng-Stilou guld i mix-klassen og endelig vandt Dorrit en sølvmedalje ved en Penthalon-konkurrence i december måned.

I samarbejde med DGF har vi afviklet certificeringsprojektet ”Kvalitet i børnegymnastikken”. Børnene hjælpes videre i deres motoriske udvikling.

I 2013 introducerede vi et sæt leveregler, som afspejler de holdninger og værdier, vi finder væsentlige i det daglige foreningsarbejde, bl.a. at det skal være berigende at udøve idræt i GIFG, sunde sociale relationer vægtes højt, og der skal være støttende opmærksomhed.

I den forbindelse vil vi naturligvis gerne takke Danmarks-Samfundet, Hvidt og Frit, CP Anlæg, Super Best, Viby, GIFs Venner og Kirkens Genbrug, Viby for de ydede sponsorater.

I sommeren 2013 fik vi kontakt med konsulent Ulla Holtze, og idéen til projekt ”Idræt for alle” blev født. ”Idræt for alle” handler om at integrere synshandicappede børn og unge i det almindelige foreningsliv, og til vores meget store glæde så Børne-, Social- og Integrationsministeriet positivt på vores ansøgning om SATS-puljemidler, hvorved det blev muligt at søsætte projektet ”Idræt for alle”. Erfaringerne fra projektet skal senere samles i en drejebog, der udgives på landsplan. Det har indtil videre været fantastisk givende at arbejde med projektet, ikke mindst fordi vi hele vejen rundt er blevet mødt af velvilje og positivitet. Alle implicerede har været åbne og imødekommende over for projektidéen.

De gode månedlige træningssamlinger i springcentret på Gunslevholm Idrætsefterskole er efterhånden blevet en fast tradition.

Samarbejdet med Gadstrup Motion omkring circlecross/kettlebell fortsætter. Både aktivitet og samarbejde med vores søsterforening fungerer godt.

**TeamGym**

I TeamGym har vi en medlemsnedgang, da vi har valgt at lave udtagelse på flere hold. Økonomien er god med et lille overskud. Vi har fået udtaget 12 gymnaster til de danske landshold, som skal til EM på Island i uge 42.

**Håndbold**

Endnu et år er gået, men det er år, hvor der er sket ændringer, der har påvirket klubben.

Foråret startede godt med sommer mix håndbold for seniorer. Men efter dette valgte herrerne at stoppe samarbejdet med deres træner og senere at opløse truppen. De spillere, som blev tilbage fik lavet et holdfællesskab med Vindinge Håndbold. Et holdfællesskab, der er kørt gnidningsløst og som fortsætter, når sæsonen 2014-15 fløjtes i gang nu med træner og spillere, der vender tilbage.

Samtidig blev der skabt et holdfællesskab med Viby Håndbold med U-10 drenge og piger fra begge klubber. Det betød, da sæson 2013-14 startede, at vi havde spillere nok til et hold piger og drenge. Forældrene har bakket godt op omkring dette initiativ og trænersamarbejdet mellem klubberne har fungeret fremragende, så meget at der er muligheder for at udvide dette samarbejde.

En flok U-18 drenge har stablet et hold på benene i december, og de er nu begyndt at træne i 2014. De øvrige hold har været stabile i spillerantal. Vores håndbold­karavane i samarbejde med skolen er positivt, så det vil vi arbejde videre med. Målgruppen er de yngste spillere.

Fremtiden for os mindre klubber er holdfællesskab, hvis vi skal kunne overleve. Faldende børnetal og de mange fritidsaktiviteter gør det svært. Dansk Håndbold Forbund havde i 2011 113.323 seniorer - det tal forventes i 2021 at være faldet til 76.686.

Af de ikke håndbold relaterede aktiviteter er den årlige Roskilde Festival og halfesten. Begge aktiviteter giver gode penge i klubkassen. Gadstrup Håndbold har en bestyrelse, hvor vi har et rigtig godt samarbejde og er konstruktive i vores møder. Vi har brugt Holdsport.dk i år og det er et godt alternativ til Conventus. Et af vores mål er vi skal blive endnu bedre til kontingentopkrævning.

Regnskabsmæssigt kommer vi ud med underskud. Det skyldes faldende medlemstal, manglende sponsorindtægt, trænerhonorar og udgifter til halleje.

**Gadstrup Motion**

Gadstrup Motion har i sin knap 7 års levetid haft en fantastisk medlemstilgang, således at vi nu er den underafdeling af GIF, som har det største antal medlemmer - p.t. 597(talt som aktive medlemmer i mindst 1 måned).

Vi har samlet set flere hold og flere tilbud end nogensinde før, og vi har mange dygtige og engagerede instruktører på alle niveauer.

Fitness har et stabilt medlemstal og dedikerede instruktører er grundstammen i et rigtig sundt motionscenter, hvor der til stadighed indkøbes nye maskiner og sker udvikling. Her i 2014 udvides motionslokalet med yderligere 16 m2, idet det lille opholdsrum medinddrages til selve motionslokalet.

I cirkelcross/Kettlebell har medlemstallet været stødt stigende siden opstart. Instruktørgruppen er udvidet, således at der nu er 5 instruktører. Der har i året løbet været flere "ud af huset aktiviteter". Flotte præstationer ved f.eks. DM, hvor Lars

har vundet guld i sin klasse, Dorrit vandt sølv og Maria Ihle fik sølv.

For indoor cykling har det været status quo på medlemstallet i 2013 i.f.t. forrige år. Der er dygtige instruktører, der fører holdene igennem med varierende træningsmetoder, hvor der jævnligt oprettes specialhold, så der er tilbud til både begyndere og øvede.

Powervalk har nu eksisteret i 5 år, og har et stabilt antal "valkere".

Økonomi:

Super sund økonomi kendetegner Gadstrup Motion. I 2013 er der afleveret et driftregnskab med et overskud på kr. 166.109. Der er p.t. en nettogæld på kr. 492.385.

Mål for 2014:

Ny prispolitik med enhedspris gennemføres her til april måned. Arbejdet med haludvidelsen fortsætter. Trimning af hjemmesiden og fortsat fokus på at fastholde medlemsantallet.

**Tennis**

**Billard**

Det er begrænset hvad vi har at komme med.

Det er sådan at klubben har mistet 5 medlemmer dels grundet måden, man skal booke sig ind på lokalet, trods der kun er billardspillere, som kan benytte det.

Det går selvfølgelig ud over økonomien. Der er kun 12 medlemmer tilbage.

Så der usikkerhed om fremtiden.

1. **Kommende udfordringer**

Vi vil arbejde for at GIF forsat er en stor og stærk forening og hovedforeningen kan står som den samlende og koordinerende organ for afdelingerne.

**Mål for 2014**

Et nyt forretningsudvalg skal sammensættes med en strategi for Hovedforeningens arbejde

Egentlig vil jeg ikke komme med så meget her, da jeg forlader skuden og dermed må nye folk udforme denne strategi.

**Tak til**

Igen i år skal der lyder en kæmpestor tak til alle de mange, der yder en stor indsats for at vi, børn såvel som voksne lokalt kan deltage i så mange forskellige aktiviteter som hele foreningen tilbyder. Det gælder hele maskinrummet, som består af:

**Bestyrelserne** for stillingtagen til økonomi, nytænkning, stævner, fester, ansøgninger, feberredninger, diskussioner, møder, samarbejde m.v.

**Instruktørerne** – For opdragelse, ildhu, at se nye ideer og muligheder og vedholdenhed

**Sponsorerne** – Stor tak til jer. Specielt tak til Dagli'Brugsen, der altid stiller op, når afdelingerne kalder til vores mange arrangementer, til OK benzin og til Kirkens Genbrug i Viby, der igen i år har doneret et stor beløb til vores arbejde med børn og unge.

**Og sidst med ikke mindst tak til medlemmerne** - for jeres brug af vores tilbud. Uden jer ingen idrætsforening. Det er jer og jeres respons, som vi lever af.

Merete Olsen